Serbia vrau dhe tentoi të vraste luftëtarë të UÇPMB-së në Kosovë 

Këtë fenomen, ku implikohej Serbia, e kisha pikasur nga prilli i vitit 2004, ku 
kisha pësu një tentim-vrasje ku implikoheshin njerëzit e saj, e që më pas do 
informohesha shumë më mirë, që kishte edhe disa raste të tjera, që kishin ndodhur në 
Republikë të Kosovës! 

Me mbarimin e Luftës së UÇPMB-së, në maj 2001, Luginën e Preshevës, e 
riokupuan sërish forcat kolonialiste-okupuese të Serbisë, territor ky etnik Shqiptar. Në 
kuadër të UÇPMB-së, ishin deri 1700 luftëtarë, nga të cilët ranë Dëshmorë disa dhjetra( 
nuk e theksoj numrin e saktë, nga shkaku që janë përfshirë edhe disa që s’do duhej të 
quheshin Dëshmorë!). 

Por siç kam qenë dëshmitarë okularë, në disa raste mund të dëshmojë, që 
Serbia disa nga Dëshmorët në Luftën e UÇPMB-së, i kishte piketu( seleksionu) që 
duhej të vriteshin! Madje rënija e këtyre Dëshmorëve, ka shumë dyshime, që lë të 
kuptohet që ishte tradhëti. Pos saj, dihet mjaftë mirë, poredhe vetë unë isha dëshmitarë 
që kisha pa edhe bashkëpuntorë të Serbisë, që ishin rekrutu kinse si Luftëtarë në rradhët 
e UÇPMB-së! Kjo gjueti ndaj Luftëtarve më të dalluar të UÇPMB-së, nuk mbaroi me 
mbarimin e luftës! 

Serbia shpalli Amnesti më 21 maj 2001, përmes Nebojsha Çoviqit(nënkryetar i 
Qeverisë së Serbisë), në të cilën thuhej:” të gjithë ata të cilët i dorëzojnë armët, 
uniformat dhe të gjitha paisjet ushtarake që ilegalisht i posedojnë”. Akti i tillë, është 
miratuar edhe nga Kuvendi Federativ. 

Luftëtarët më të dalluar të UÇPMB-së, që ishin nga Lugina e Preshevës, të 
cilët në asnjë formë nuk pranuan bashkëpunimin a nënshtrimin ndaj okupatorit, u 
vunë në shënjestër, andaj një pjesë e tyre kaloi në Republikë të Kosovës. Duke tentuar 
që me ikjen e tillë, të shpëtonin jetën e vetë, si dhe të kursenin familjarët e vetë( 
familjen e ngushtë), nga hakmarrja e Serbisë. 

Mbi bazën e analizimit të rrethanave të akteve të kryera, mund të shohim që 
Serbia, sulmoi vetëm ata Luftëtarë të dalluar të UÇPMB-së, të vendosur në Republikë 
të Kosovës, prej të cilëve kishte mundësi që të rrezikohej shteti i tyre. Madje në jo pak 
raporte ndërkombtare, strategji kombtare të Qeverisë së Serbisë, akuzonin Republikën e 
Kosovës, si strehuese e “terroristëve Shqiptarë të Luginës!” Ndërsa nuk rrezikoi-sulmoi 
jetën e asnjë Luftëtari të dalluar të UÇPMB-së, që ishte vendosur në Iliridë( Maqedoni) 
apo në vendet e Bashkimit Europian-sepse prej tyre nuk priste të rrezikohej shteti i 
Serbisë! 

Me siguri absolute, jo vetëm shkaku i përvojës time personale, por edhe nga 
analizimi i rasteve të ngjajshme( të ndodhura ndaj Luftëtarve të dalluar të UÇPMB-së), 
raporteve të Serbisë dhe atyre ndërkombtare të qeverisë së Serbisë( që sipër thash), 
territori i Kosovës mbetet vendi më i rrezikshëm në botë, vetëm për Luftëtarët e vërtetë 
të UÇPMB-së, që rrezikohen nga Serbia! 

Nga paslufta, deri më sot, në Republikë të Kosovës, Serbia veproi aktivisht 
sidomos me shqipfolës si kriminel ordinerë e deri edhe me terroristë islamik( vehabi- 
të cilët kanë armiqësi të theksuar sidomos ndaj Luftëtarve të dalluar të UÇPMB-së), për 
t’i sulmu, kërcënu, deri edhe për të vrarë! 



Policia, Prokuroria dhe Gjykatat vendore në Republikë të Kosovës, janë kufizu- 
ndalu, që të merren me hetimin e rasteve të tilla, nën klauzolën si raste të ndjeshme 
politikisht, e që rezervonin si kompetencë ekskluzive UNMIK-u, e pastaj edhe EULEX- 
i. Madje, është për të ardhur keq, pas tentim-kidnapimit që pasoi me tentim-vrasjen 
time të dytë më 27 maj 2009, kuptova edhe një fakt, që EULEX, kërcënonte zyrtarët 
vendorë( hetuesit policor), prokurorët vendorë dhe gjyqtarët vendorë, pos saj edhe 
institucionet tjera Qeverisëse, që të heshtnin rastet! E jo të pakta ishin raste që edhe 
hetues policor ( sidomos), të kërcënonin apo në mënyra më të buta, të kërkonin 
heshtjen apo zvarritjen e rastit. 

Madje edhe për më keq, Serbia edhe në kuadër të Policisë së Kosovës, kishte 
arritur të fuste njerëzit e saj, e që edhe në rastet kur viktimë ishin Luftëtarët e dalluar të 
UÇPMB-së, në territor të Republikës së Kosovës, policët e tillë ishin çdoherë në punë( 
dmth veprat e tilla kriminale kryheshin në kordinim). Këta polic agjentë të Serbisë( 
dihen tashmë me emer e mbiemër), në rastet e tilla, vononin reagimin e policisë së 
Kosovës( duke dalurnë vendngjarje pas 30 e deri 120 minutash), poredhe duke ndiku 
në provat materiale në vendin e ngjarjes e në vazhdimsi pastaj në procedimin e rastit( 
hetuesi policor i dirigjuar nga Serbia!)- të gjitha këto bënin që rastet e tilla të mbesnin 
të pazbuluara, të pahetuara dhe të pagjykuara( të gjitha rastet e tilla janë ku u viktimizun 
Luftëtarët e dalluar të UÇPMB-së në Republikë të Kosovës)! 

Ngaqë Luftëtarët e dalluar të UÇPMB-së në Republikë të Kosovës, u vendosën 
kryesisht në Prishtinë, një pjesë në Gjilan, Ferizaj, Dardanë, Fushë Kosovë, vende këto 
ku edhe ndodhën akte e tilla. 

Si rasti me pasoja më të rënda, rangohet rasti i Komandant Rrebelit( Muhamet 
Xhemailit), i cili gjatë Luftës së UÇPMB-së ishte Komandant i Zonës së Qarrit, e që u 
vra në Gjilan, më 13 korrik 2005, në ora 21:20, e që as në këtë rast nuk është vënë 
drejtësia në vend! E mos të flitet më për rastet tjera më të lehta, që janë tentim-vrasje, 
kërcënime, sulme fizike( më të rralla) etj! 

Skender Jashari i burgosur politik nga EULEX, për rastet e sulmeve kundër policisë dhe 
xhandarmërisë së Serbisë në Dobrosin komuna e Bujanocit. Ky shkrim është pjesë e marrur 
nga punimi i bërë gjatë qëndrimit në burgimin politik! 

Master drejtimi juridiko-penal dhe studime joformale ushtarake. 



